Lè tifi-a rivé bò kabann-lan, estébékwé, i di konsa :

«  Manman doudou, fwenk zorey-ou gran ! »

Konpè Lou réponn : « Sé pou man tann ou pli bien, yich-mwen !

- Fwenk zié’w gran !

- Sé pou man wèw pli bien, yich-mwen !

- Fwenk lanmen’w laj !

- Sé pou man miyonnen’w pli bien, yich-mwen !

- Fout dan’w lonng !

- Sépou manmanjé’w pli bien, yich-mwen ! »

I pòkò té fini di sa, i plonjé klik ! Anlè tifi-a, i valé’y klouk ! Épi, bouden’y foulbak, i pran sonmey.